
Mared Jones
Un o fy nghredoau ynglŷn â bod yn athro yw bod rhaid i’r athro cael cysylltiad da gyda’r rhieni er mwyn i’r plentyn cael y cyfle gorau o lwyddiant. Mae ymgysylltiad da rhwng yr ysgol a rhieni yn arwain at gynnydd mewn cwblhad gwaith cartref, ymddygiad gwell yn yr ysgol a phresenoldeb gwell (Harris, A & Goodall, J,  2007). Trwy gael ymgysylltiad da hefo rhieni, mae yna lif gwybodaeth ddwyffordd o’r athro i’r rhiant am sut mae’r plentyn yn yr ysgol a hefyd o’r rhiant i’r athro am sut mae’r plentyn yn y cartref (Loughran, 2008), mae ysgolion sydd hefo lefel uwch o ymgysylltiad a chyfranogiad rhieni yn fwy llwyddiannus yn adeiladu ymddiriedaeth y rhieni (estyn, 2018). Felly, mae athrawon yn gallu rhoi cefnogaeth well i’r rhieni i gefnogi eu plant gyda’u haddysg. Un o fy nghredoau eraill yw ei fod yn bwysig i athrawon cael dealltwriaeth dda o gymuned yr ysgol er mwyn gallu gwneud defnydd da ohono er mwyn addysg y dysgwyr. Mae plant yn cael y cyfle i ddysgu am eu cymuned leol, eu hunaniaeth bersonol ac am y gymuned ehangach pan mae’r ysgol yn gwneud defnydd o’r gymuned ehangach yn addysg y dysgwyr (Richards, 2010). Credaf ei fod yn bwysig fod yr athro yn gwybod beth sydd ar gael yn y gymuned er mwyn gallu manteisio arno, mae defnyddio’r gymuned yn aml a hefo pwrpas yn fabwysiadau balchder y dysgwyr yn eu Cymreictod a datblygu eu dealltwriaeth o’r byd yn ogystal â datblygu eu sgiliau cymdeithasol (estyn, 2019). Enghraifft o hyn yw defnyddio ardaloedd awyr agored, mae plant yn dysgu llawer o sgiliau ymarferol bydd yn eu helpu trwy gydol eu bywydau yn yr awyr agored (Rees a Merriman, 2010), mae’n bwysig felly bod yr athro yn gwybod sut i fanteisio ar y gymuned er mwyn gallu cynllunio gweithgareddau addas a gwerthfawr.
Mae ysgolion yn wynebu nifer o gyfleoedd a heriau yn eu cymunedau. Un o’r heriau sy’n wynebu nifer o ysgolion yw tlodi yn y gymuned. Roedd 99,135 o ddisgyblion yng Nghymru yn gymwys am brydau ysgol am ddim yn y flwyddyn academaidd 2020/2021 (statswales, 2021) a’r cyfartaledd cenedlaethol ar gyfer disgyblion oedd yn derbyn prydau ysgol am ddim mewn ysgolion oedd 18% yn 2018 (estyn, 2018). Mae hyn yn rhwystr wrth fynd a dysgwyr ar dripiau ac ymweliadau addysgol oherwydd nid yw nifer o rieni yn gallu talu am y tripiau, fel canlyniad nid yw ysgolion yn gallu manteisio ar y gymuned. Mae tripiau ysgol yn rhan bwysig o addysg plant gan eu bod yn cynnig cyfle gwahanol i gyfoethogi dysgu plant a trwy hynny mae eu hunanhyder a brwdfrydedd yn datblygu ac yn aml, ymweliadau addysgol sy’n rhoi’r atgofion gorau i blant o’u hamser yn yr ysgol (Richards, 2010) felly mae’n bwysig fod pob plentyn yn cael y cyfle i gymryd rhan. Un ffordd i oresgyn yr her ariannol yma yw gweithio gyda’r gymuned, yn Ysgol Lon Las, mae’r ysgol yn derbyn arian sydd wedi ei hel gan y gymuned i’w helpu i dalu am adnoddau ac ati i’r ysgol (Willaims, 2021). Mae gan ysgolion yr opsiwn i gynnal digwyddiad codi arian i gasglu arian i’r ysgol a gall unigolion hefyd geisio am nawdd trwy fusnesau ac elusennau lleol er mwyn talu am dripiau ysgol (Llywodraeth Cymru, 2018), mae hyn yn gyfle i gynnwys y gymuned a datblygu perthynas da rhwng yr ysgol a’r gymuned. Mae rhieni sy’n derbyn cymorth, er enghraifft cymhorthdal incwm a chredyd cynhwysol wedi eu heithrio o dalu am gostau bwyd a llety ar deithiau preswyl (Llywodraeth Cymru, 2018). Mae nifer o ysgolion hefyd yn mynd yn fwy dibynnol ar gasglu arian er mwyn prynu adnoddau fel llyfrau, teganau, offer cerddorol ac offer technolegol. Mae ymchwil yn awgrymu fod trwy gasglu arian yn effeithiol, mae anghenion yr ysgol a’r gymuned yn cael eu cyrraedd a trwy ennill y gefnogaeth yma gan y gymuned, mae cymuned yr ysgol yn cael ei drawsnewid (Body, 2017).
Mae gwahodd ymwelwyr i’r ysgol yn ffordd arall o ddysgu’r disgyblion am y gymuned. Bydd Ysgol Lon Las yn gwahodd gwasanaethau fel y frigâd dân a’r heddlu i’r ysgol i roi addysg i’r plant am bethau fel diogelwch tân, camddefnyddio sylweddau a diogelwch ar lein (Estyn 2018). Mae hyn yn rhan o Addysg ar gyfer Datblygu Cynaliadwy a Dinasyddiaeth Fyd-eang lle mae dysgu am faterion mawr y byd fel newid hinsawdd, hawliau dynol a’n perthnasoedd gyda’n gilydd, sy’n paratoi plant am y dyfodol (Tinney, 2010). Mae hyn yn gyfle i roi addysg dinasyddiaeth werthfawr i’r dysgwyr heb orfod gadael yr ysgol. Mae’n rhoi cyfle i’r dysgwyr cael dealltwriaeth sylfaenol am faterion sy’n effeithio eu cymunedau. Mae ymweliadau gan nyrs ysgol hefyd yn rhoi cyfle i ddisgyblion ddysgu am eu hiechyd yn ogystal â chael gwiriad iechyd. Trwy raglen nyrs ysgol effeithiol, mae yna gwell adnabyddiaeth o anghenion Iechyd a Lles disgyblion yn yr ysgol (Doi, Wason, Maldon, Jepson, 2018). Mae ymweliadau fel hyn yn fuddiol i ddisgyblion ddysgu am iechyd a lles sy’n cynnwys adnabod pryd maen nhw angen help, adnabod eu teimladau a gwybod sut i gael help, sy’n rhan o’r cwricwlwm newydd i Gymru (Hwbcymru, 2020).
Mae’r pandemig covid-19 yn dwy flynedd diwethaf wedi cyflwyno nifer o rwystrau newydd i ysgolion pan roedd rhaid i Ysgolion gau dros dro ym Mis Mawrth 2020 ac roedd disgyblion yn dysgu ar lein o’u cartref, roedd gofyn i rieni wneud ymdrech fawr i weithio gydag athrawon er mwyn helpu eu plant i barhau gyda’u haddysg yn ystod eu cyfnod adref (Marchant E, Todd C, James M, Crick T, Dwyer R, Brophy S, 2021). Y brif her oedd yn wynebu ysgolion oedd cyfathrebu hefo’r disgyblion a gyrru gwaith iddynt wneud o’r cartref. Roedd ysgolion yn defnyddio sianeli fel Google Classroom, Classdojo a Hwb i gyfathrebu hefo rhieni ac anfon gwaith a thasgau i ddisgyblion. Roedd hyn yn caniatáu athrawon i weld pa ddisgyblion a rhieni oedd yn gwneud y tasgau ac roedd yr ysgol yn cysylltu hefo’r rheini a dysgwyr doedd ddim yn gwneud nhw (Hwb, 2020). Roedd hyn yn helpu athrawon i oresgyn heriau o ddysgu ar lein ac yn sicrhau eu bod yn gallu monitro cynnydd y dysgwyr. Wrth ddychwelyd yn ôl i’r ysgol, mewn rhai ysgolion roedd pob disgybl oedd eisiau dod yn ôl yn mynychu am un diwrnod yr wythnos am weddill tymor y haf ac roedd iechyd a lles y ffocws gan ysgolion. Roedd nifer o ysgolion yn penodi athro/athrawes ar gyfer grŵp neu ‘swigen’ o ddisgyblion (hwb, 2020). Roedd rhoi lles yn y canol yn bwysig oherwydd mae lles yn berthnasol i bob maes dysgu, er enghraifft wrth fynegi barn a hoffterau a siarad am brofiadau personol yn y maes sgiliau iaith, llythrennedd a chyfathrebu, ac wrth ddewis a defnyddio syniadau yn y maes mathemategol (Saer, S & Gealy, AM, 2010). Roedd llawer o ysgolion hefyd yn gwneud y mwyaf o’r ardal awyr agored i ddysgu (hwb, 2020), mae’r awyr agored yn ardal lle mae plant yn fwy parod i ddweud eu barn a mynegi eu teimladau ( Merriman & Rees) felly roedd gwneud defnydd o’r awyr agored yn bwysicaf fyth mewn amser mor gymhleth i blant. Mae nifer o blant wedi colli allan ar eu haddysg yn y ddwy flynedd diwethaf ac mae yna fwlch yn addysg a lles y plant lle mae rhai yn gwneud yn well na’i gilydd, tasg yr athrawon nawr yw gau’r bwlch yna ac mae’r strategaethau fel dysgu ar lein yn helpu gyda’r her yma (Marchant E, Todd C, James M, Crick T, Dwyer R, Brophy S, 2021). Roedd staff ysgol yn sylwi bod ymddygiad nifer o blant wedi gwaethygu ar ôl dychwelyd i’r ysgol oherwydd diffyg trefn diwrnod a hefyd gwaethygiad mewn sgiliau cyfathrebu plant a’u hyder i siarad mewn grŵp (Marchant E, Todd C, James M, Crick T, Dwyer R, Brophy S, 2021). Mae hyn yn dangos fod canolbwyntio ar les y disgyblion a rhoi galwadau adref yn holl bwysig.
I gloi, rydw i wedi gweld bod gofyn i athrawon gallu addasu i unrhyw sefyllfa fel ysgolion yn cau ac er mwyn gwneud hyn mae angen bod yn greadigol gyda dulliau dysgu (hwb, 2020). Rydw i dal i gredu ei fod yn bwysig i athrawon adnabod eu cymuned ac rydw i nawr yn deall y pwysigrwydd o gael cysylltiadau yn y gymuned oherwydd mae cael cefnogaeth o’r gymuned ehangach yn hollbwysig er mwyn creu cymuned cryf yn yr ysgol (Body, 2017). Rydw i wedi gweld sut mae ysgolion yn gweithio hefo rhieni ac yn eu cefnogi pan mae yna broblemau fel diffyg arian ac nid yn unig yw cael cysylltiad da gyda’r rhieni yn bwysig ond mae hefyd yn sgil bwysig i allu cynnig cefnogaeth a gwrando ar y rhieni er mwyn iddynt allu manteisio ar y cymorth sydd ar gael, er enghraifft lle mae rhieni sydd yn derbyn cymhorthdal incwm wedi eu heithrio o dalu am gostau bwyd a llety ar dripiau preswyl. Mae hyn yn cysylltu gyda’r safonau proffesiynol ar gyfer addysgu ac arweiniant, un ohonynt yw Addysgeg a’r nod yw bod athrawon yn sicrhau’r canlyniad gorau i ddysgwyr trwy addysgu a dylanwadu dysgwyr a chyflawni’r gorau iddynt o ran safonau, lles a chynnydd (Hwb, 2019). Mae addasu’r ffordd o ddysgu er mwyn sefyllfaoedd gwahanol, er enghraifft gwneud dysgu ar lein mor ddiddorol â phosib gan sicrhau bod lles y disgyblion yn flaenoriaeth yn enghraifft o hyn a byddwn yn ymdrechu i gyrraedd y safon yma yn fel athrawes yn y dyfodol. Un o’r safonau eraill yw Cydweithredu a’r nod yma yw cymryd cyfleoedd i weithio gyda phartneriaid wrth addysgu a chydweithredu yn effeithiol o fewn yr ysgol ac yn y gymuned. (Hwb, 2019). Mae gweithio gyda’r gymuned yn enghraifft o hyn trwy wahodd ymwelwyr i’r ysgol a threfnu teithiau i’r gymuned, mae hyn yn ehangu dysgu’r plant ac yn rhoi dealltwriaeth iddynt o’r gymuned ehangach (Richards, 2010). 

